cyanic-selkie/wikianc huggingface dataset:
ดีร์ก เบาตส์
งานที่มีหลักฐาน : "ฉากแท่นบูชาศีลศักดิ์สิทธิ์" (ค.ศ. 1464-1468) และ "ความยุติธรรม" (ค.ศ. 1470-1475)
"พระกระยาหารมื้อสุดท้าย" เป็นแผงกลางของ "ฉากแท่นบูชาศีลศักดิ์สิทธิ์" ในโบสถ์นักบุญปีเตอร์ที่เลอเฟิน ที่จ้างโดยสมาคมภราดรภาพแห่งศีลศักดิ์สิทธิ์แห่งเลอเฟินในปี ค.ศ. 1464 เส้นเชิงตั้งฉาก (orthogonal line) ทุกเส้นในห้องกลางมุ่งไปสู่จุดอันตรธานจุดเดียวที่เตาผิงเหนือพระเศียรของพระเยซู แต่ห้องเล็กด้านข้างมีจุดอันตรธานต่างหาก และทั้งห้องเล็กและจุดอันตรธานของห้องหลักตรงกับเส้นขอบฟ้าของภูมิทัศน์ที่มองเห็นจากหน้าต่าง ภาพ "พระกระยาหารมื้อสุดท้าย" เป็นงานชิ้นที่สองที่ลงวันที่ (หลังจากภาพ "พระแม่มารีและพระบุตรบนบัลลังก์กับนักบุญเจอโรมและนักบุญฟรานซิส" โดยเปตรึส คริสตึส ที่แฟรงก์เฟิร์ต ใน ค.ศ. 1457) ที่แสดงความเข้าใจในการเขียนภาพที่ใช้ทัศนมิติของอิตาลี
นอกจากนั้นนักวิชาการยังตั้งข้อสังเกตว่างาน "พระกระยาหารมื้อสุดท้าย" เป็นงานจิตรกรรมแผงของตระกูลการเขียนแบบเฟลมิช ที่เขียนหัวเรื่องพระกระยาหารมื้อสุดท้าย แต่แผงกลางของเบาตส์มิได้เน้นเหตุการณ์ตามคำบรรยายในคัมภีร์ไบเบิลแต่แสดงภาพพระเยซูในบทของนักบวชผู้ทำพิธีศีลศักดิ์สิทธิ์ในพิธีมิสซา ซึ่งแตกต่างอย่างมากจากภาพพระกระยาหารมื้อสุดท้ายอื่น ๆ ที่เขียนกันมาที่มักจะเน้นความทรยศของนักบุญจูดาส์ หรือการที่พระเยซูปลอบนักบุญจอห์น นอกจากนั้นเบาตส์ก็ยังเพิ่มความซับซ้อนในภาพโดยเพิ่มผู้รับใช้อีกสี่คน (สองคนที่โผล่หน้าต่างอีกสองคนยืนอยู่ในห้อง) ทั้งหมดแต่งตัวแบบเฟลมิช ที่เคยกล่าวกันว่าเป็นภาพเหมือนของเบาตส์เองและลูกชายสองคน แต่อันที่จริงแล้วผู้รับใช้ทั้งสี่น่าจะเป็นสมาชิกของสมาคมภราดรภาพผู้จ้างให้เบาตส์วาดภาพมากกว่า
นอกไปจากแผงกลาง "ฉากแท่นบูชาศีลศักดิ์สิทธิ์" แล้วฉากแท่นบูชาเดิมก็ยังมีแผงข้างประกบอีกข้างละสองแผง แต่เพราะแผงอื่นเป็นของพิพิธภัณฑ์ในเบอร์ลินและมิวนิกในคริสต์ศตวรรษที่ 19 ฉะนั้นการพยายามสร้างบานพับภาพทั้งแผงตามแบบฉบับเดิมจึงเป็นการยากที่จะทำได้ ในปัจจุบันเชื่อกันว่าแผงที่มีภาพเอบราฮัมและเมลคิเซดิก (Melchizedek) อยู่เหนือภาพการฉลองปัสกา (Passover Feast) ทางด้านซ้าย และแผงการเตรียมอาหารอยู่เหนืออีไลจาห์และเทวดาทางปีกขวา แต่ทั้งหมดนี้ก็เป็นเพียงข้อสันนิษฐานเท่านั้น
หลังจากที่ได้รับตำแหน่งจิตรกรประจำเมืองเลอเฟินในปี ค.ศ. 1468 แล้ว เบาตส์ก็ได้รับงานเขียนภาพอีกสองภาพจากสำนักงานเทศบาลเมือง ชิ้นแรกเป็นการเขียนภาพ "พระกระยาหารมื้อสุดท้าย" ระหว่างปี ค.ศ. 1468-1470 ซึ่งมีเพียงแผงปีสองแผงที่ยังคงอยู่ในปัจจุบัน "ถนนสู่สวรรค์" และ "Fall of the Damned" ในพิพิธภัณฑ์วิจิตรศิลป์ที่เมืองลีล (Lille) ในประเทศฝรั่งเศส และอีกชิ้นหนึ่ง "ภาพครึ่งตัวของพระเยซู " จากแผงกลางที่อยู่ที่พิพิธภัณฑ์แห่งชาติที่กรุงสต็อกโฮล์ม หลังจากนั้นเบาตส์ก็เขียนงานชิ้นใหญ่สำหรับงานเขียนจิตรกรรมแผง "ความยุติธรรม" (Justice Panels) ระหว่างปี ค.ศ. 1470-1475 ซึ่งเป็นงานที่เขียนจนกระทั่งเสียชีวิตในปี ค.ศ. 1475 เบาตส์เขียนแผงหนึ่งเสร็จและเริ่มเขียนแผงที่สอง ทั้งสองแผงเป็นภาพชีวิตของจักรพรรดิออทโทที่ 3 แห่งจักรวรรดิโรมันอันศักดิ์สิทธิ์ ที่มีชีวิตอยู่ราวคริสต์ศตวรรษที่ 11 ปัจจุบันทั้งสองแผงตั้งแสดงอยู่ที่พิพิธภัณฑ์ที่บรัสเซลส์ แต่อีกสองแผงที่ตั้งใจจะเขียนเขียนไม่เสร็จ
จิตรกรรมศาสนาและภาพเหมือน
งานหลายชิ้นของเบาตส์เป็นงานจิตรกรรมแผงชิ้นเล็กที่มักจะเป็นภาพพระแม่มารีและพระบุตร เช่นภาพ "พระแม่มารีและพระบุตรเดวิส" ที่พิพิธภัณฑ์เมโทรโปลิตัน นครนิวยอร์ก ที่การวางองค์ประกอบทำตามสูตรของภาพไอคอนของน็อทร์-ดาม-เด-กราส (Notre-Dame-des-Grâces) ที่ตั้งอยู่ที่มหาวิหารก็องแบรในประเทศฝรั่งเศสในปี ค.ศ. 1454 และ "พระแม่มารีและพระบุตรซอลติง" ที่หอศิลป์แห่งชาติ ลอนดอน ที่ถือกันว่าเป็นงานชิ้นที่ดีที่สุดในบรรดางานวาดพระแม่มารีที่เบาตส์เขียน
ในการเขียนภาพเหมือน เบาตส์ขยายลักษณะการเขียนจากวิธีการเขียนภาพเหมือนที่ก่อตั้งโดยโรเบิร์ต กัมปิน, ยัน ฟัน ไอก์, โรเคียร์ ฟัน เดอร์ไวเดิน และเปตรึส คริสตึส ภาพ "ภาพเหมือนชาย" ที่เขียนในปี ค.ศ. 1462 ที่หอศิลป์แห่งชาติ ลอนดอน เป็นภาพแรกที่ผู้เป็นแบบแสดงหน้าสามในสี่และฉากหลังที่เป็นทิวทัศน์ที่มองเห็นจากหน้าต่าง งานอีกชิ้นหนึ่งที่น่าจะเป็นงานของเบาตส์คือ "ภาพเหมือนชาย" ที่พิพิธภัณฑ์เมโทรโปลิตัน ซึ่งใบหน้าคล้ายกับตัวแบบบางคนในจิตรกรรมแผง "ความยุติธรรม" ที่เขียนระหว่างปี ค.ศ. 1470-1475 ภาพเหมือนอื่นที่เกี่ยวข้องกับเบาตส์ก็เช่นงานที่หอศิลป์แห่งชาติในกรุงวอชิงตัน ดี.ซี. และที่แอนต์เวิร์ป แต่ก็ยังเป็นงานที่ยังเป็นปัญหาในการสันนิษฐาน
งานเขียนที่เป็นปัญหาที่มิวนิก
งานสองชิ้นของเบาตส์ที่พิพิธภัณฑ์ศิลปะเก่าในมิวนิกยังสร้างความกังขาให้กับนักประวัติศาสตร์ งานชิ้นแรกจากสองชิ้นที่ว่านี้คือบานพับภาพ "ไข่มุกแห่งบราแบนต์" ที่นักเขียนหลายคนพยายามแยกออกจากงานเขียนที่แท้จริงของเบาตส์มาตั้งแต่ ค.ศ. 1902 แต่จากการค้นคว้าเมื่อไม่นานมานี้ไม่สนับสนุนข้อเสนอนี้ อีกชิ้นหนึ่งเป็นแผงคู่ภาพทุกขกิริยาของพระเยซูที่ประกอบด้วย "การทรยศต่อพระเยซู" และ "พระเยซูคืนชีพ" ซึ่งเดิมเชื่อกันเป็นเวลานานว่าเป็นงานสมัยแรกของเบาตส์ แต่จากการตรวจสอบวงแหวนของไม้ก็พบว่างานชิ้นนี้สร้างขึ้นประมาณปี ค.ศ. 1475 ใกล้ ๆ กับเวลาที่เบาตส์เสียชีวิต แต่งานเขียน "Master of the Munich Betrayal" ของโชเนอในปี ค.ศ. 1938 ตั้งข้อสันนิษฐานที่น่าเชื่อถือมากกว่า
ระเบียงภาพ
14101475
พ.ศ. 1845
พุทธศักราช 1845 ใกล้เคียงกับ
หม่อมหลวงต้อย ชุมสาย
หม่อมหลวงต้อย ชุมสาย (28 มกราคม พ.ศ. 2449 - พ.ศ. 2504) นักหนังสือพิมพ์ นักเขียนในคณะสุภาพบุรุษ  ศิลปินช่างภาพ  เป็นผู้บุกเบิกวงการถ่ายภาพนู้ดของไทย เมื่อราวทศวรรษ 2480 เคยเป็นอาจารย์ ผู้แนะนำรงค์ วงษ์สวรรค์เข้าสู่แวดวงนักหนังสือพิมพ์
หม่อมหลวงต้อย เป็นบุตรของ พระยาสีหศักดิ์สนิทวงศ์ (หม่อมราชวงศ์ถัด ชุมสาย บุตรหม่อมเจ้าประวิช ชุมสาย กับหม่อมเจ้าหญิงสารภี สนิทวงศ์) กับคุณหญิงสีหศักดิ์สนิทวงศ์ (ติ๊ โภคาสมบัติ ธิดาขุนโภคาสมบัติ (เอม) กับนางโภคาสมบัติ (เอม)) เกิดที่บ้านหลังวัดสังขเวชวิศยราม บางลำพู
พี่น้องจำนวน 7 คน ได้แก่
บุตรธิดา คือ พัชนี ชุมสาย ณ อยุธยา ผู้อำนวยการสอน หลักสูตรตำรับอาหารไทยรัตนโกสินทร์ และสีหศักดิ์ ชุมสาย ณ อยุธยา (ต๋อม) เป็นช่างภาพเช่นเดียวกับบิดา และลักษมัณ ชุมสาย ณ อยุธยา เจ้าของร้านอาหารครัวชุมสาย
เข้าศึกษาชั้นมัธยมที่โรงเรียนเทพศิรินทร์ เป็นเพื่อนร่วมชั้นของโชติ แพร่พันธุ์ (ยาขอบ) และเป็นเพื่อนรุ่นเดียวกับกุหลาบ สายประดิษฐ์ สด กูรมะโรหิต และมาลัย ชูพินิจ
หม่อมหลวงต้อมเสียชีวิตเมื่อ พ.ศ. 2504 พระราชทานเพลิงศพ ณ วัดมกุฏกษัตริยาราม เมื่อวันที่ 8 มีนาคม พ.ศ. 2505
ระบบตะกร้าเงิน
ระบบตะกร้าเงิน (basket of currencies) เป็นระบบอัตราแลกเปลี่ยนเงินตราระหว่างประเทศอย่างหนึ่ง โดยคิดค่าเงินโดยคำนวณจากเงินทุกสกุลเงินที่มีอยู่ในธนาคารแห่งประเทศไทย ประเทศไทยยกเลิกระบบตะกร้าเงิน และหันมาใช้ระบบอัตราแลกเปลี่ยนแบบลอยตัว เมื่อ 2 กรกฎาคม 2540 ภายหลังจากประสบวิกฤติค่าเงินบาท
Erismadelphus
ถิ่นกำเนิดของมันคือ ไนจีเรียตอนใต้ถึงภาคกลางตะวันตก แอฟริกาเขตร้อน
สปีชีส์ในสกุล ได้แก่:
Eremobium
Eremobium เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แถบเมดิเตอร์เรเนียนตอนใต้และตะวันออกถึง คาบสมุทรอาหรับ
สปีชีส์ในสกุล ได้แก่:
อัตราแลกเปลี่ยนลอยตัว
อัตราแลกเปลี่ยนลอยตัว เป็นระบบที่ตรงข้ามกับอัตราแลกเปลี่ยนคงที่
อัตราแลกเปลี่ยนลอยตัวแบบกึ่งจัดการ เป็นการปล่อยให้อัตราค่าเงินเป็นไปตามกลไกของตลาด ขึ้นอยู่กับอุปสงค์-อุปทาน ของสกุลเงินนั้น ๆ โดยธนาคารกลางเป็นผู้คอยควบคุมให้เป็นไปโดยปกติ หากเกิดเหตุการณ์ผิดปกติต่อค่าเงิน เช่น มีการเก็งกำไร ธนาคารกลางก็จะเข้าแทรกแซง
เครื่องฉายภาพ
เครื่องฉายภาพ หรือ เครื่องฉายวีดิทัศน์ (video projector) เป็นอุปกรณ์สำหรับฉายภาพจากสัญญาณวิดีโอ ผ่านระบบเลนส์ไปยังฉากรับภาพ โดยใช้ไฟที่สว่างและจ้าในการฉายภาพ โดยเครื่องฉายภาพรุ่นใหม่ สามารถแก้ไข ส่วนโค้งเว้า ความคมชัด ส่วนประกอบของภาพ และอื่น ๆ ด้วยการปรับโดยผู้ใช้เอง เครื่องฉายภาพได้รับการใช้อย่างกว้างขวางในการนำเสนองานในห้องประชุม ห้องเรียน หรือ แม้แต่ใช้เป็นโรงภาพยนตร์ในบ้าน เครื่องฉายภาพจึงกลายเป็นที่นิยมและถูกใช้อย่างกว้างขวาง
การฉายภาพบนเครื่องฉายภาพชนิดแอลซีดี ใช้หลอดไฟชนิดเมทัลฮาไลด์ ส่งแสงไปยังปริซึมเพื่อกระจายแสงไปยังแผงซิลิคอนสามสี คือ แดง เขียว น้ำเงิน เพื่อส่งภาพเป็นสัญญาณวิดีโอ เมื่อแสงผ่านแผงซิลิคอนนี้แล้ว แต่ละพิกเซลจะเปิดออกหรือปิดลง เพื่อให้ภาพ ทั้งระดับสีและการไล่สีตามที่ต้องการ สาเหตุที่เราใช้ หลอดเมทัลฮาไลด์เพราะสามารถให้อุณหภูมิของสีและระดับสีที่ถูกต้องที่สุด ทั้งยังสามารถให้ความสว่างของแสงสูงในพื้นที่ที่มีขนาดเล็กได้ เครื่องฉายภาพแอลซีดีรุ่นปัจจุบัน จะมีความสว่างประมาณ 2000-4000 ลูเมน
ปัญหาของเครื่องฉายภาพชนิดนี้คือ Rainbow effect คือผู้ที่ดูภาพที่ฉายไปสีขาว เป็นสีรุ้ง แต่สามารถแก้ปัญหาได้โดยใช้ระบบใหม่ซึ่งใช้ DMD 3 ตัว ความเร็วในการหมุนของจานหมุนติดกระจกที่สูงขึ้น และสามารถให้สีหลักได้อย่างถูกต้อง
ปาโอโล อุชเชลโล
ปาโอโล อุชเชลโล (Paolo Uccello; ชื่อเมื่อแรกเกิด: Paolo di Dono; ค.ศ. 1397 - 10 ธันวาคม ค.ศ. 1475) เป็นจิตรกรสมัยศิลปะเรอเนซองส์ของประเทศอิตาลีในคริสต์ศตวรรษที่ 15 มีความเชี่ยวชาญทางการเขียนจิตรกรรมฝาผนัง และเป็นจิตรกรในบรรดาจิตรกรคนแรก ๆ ที่ใช้ทฤษฎีการเขียนแบบทัศนียภาพ จอร์โจ วาซารี กล่าวใน "ชีวิตศิลปิน" ถึงปาโอโล อุชเชลโลว่าเป็นจิตรกรผู้มีความสนใจอย่างมุ่งมั่นในการเขียนแบบทัศนียภาพและจะนั่งศึกษาเพื่อจะเข้าใจการใช้จุดลับตาหรือจุดอันตรธาน (Vanishing point) อุชเชลโลใช้ทัศนียภาพเพื่อทำให้ภาพมีความลึกในการบรรจุเนื้อหาแทนที่จะต้องเขียนต้องเขียนภาพเป็นชุดหรือต่อเนื่องเป็นฉากๆ อย่างเช่นจิตรกรร่วมสมัย
"ยุทธการซานโรมาโน" เป็นภาพเขียนที่มีชื่อเสียงที่สุดของปาโอโล อุชเชลโล ซึ่งเดิมสันนิษฐานว่าเป็นภาพ "ศึกซานอีจิดิโอ ค.ศ. 1416" (Battle of Sant' Egidio of 1416) ภาพเขียนของอุชเชลโลเป็นแบบปลายกอธิคและเน้นการใช้สีและขบวนการหรูหราแทนที่จะเน้นลักษณะลัทธิสัจนิยมแบบคลาสสิกซึ่งศิลปินคนอื่นๆ ริเริ่ม ลักษณะของอุชเชลโลเป็นแบบที่เรียกว่า "idiosyncratic" ซึ่งไม่มีผู้ติดตามใช้ต่อมา อุชเชลโลมีอิทธิพลบางส่วนต่อนักวิจารณ์วรรณกรรมในคริสต์ศตวรรษที่ 20
ดูเพิ่ม
13971475
วิทยาลัยนานาชาติ มหาวิทยาลัยมหิดล
วิทยาลัยนานาชาติ มหาวิทยาลัยมหิดลเป็นวิทยาลัยนานาชาติของมหาวิทยาลัยรัฐแห่งแรกของประเทศไทย มีผู้จบการศึกษารุ่นแรกเมื่อปี พ.ศ. 2532 ในหลักสูตรบริหารอุตสาหกรรมการท่องเที่ยวและหลักสูตรสาขาวิชาเคมี
การเรียนการสอนเน้นในลักษณะการศึกษาให้นักศึกษาได้เรียนรู้รอบด้าน และเน้นในวัฒนธรรมการเรียนรู้ซึ่งจะเป็นพื้นฐานสำหรับการดำรงชีวิตและประกอบอาชีพในโลกสากลอันประกอบด้วยความหลากหลาย ปัจจุบัน วิทยาลัยนานาชาติ มหาวิทยาลัยมหิดล มีนักศึกษามากกว่า 3,200 คน สอนโดยอาจารย์ประจำและอาจารย์พิเศษ ซึ่งกว่าร้อยละ 60 เป็นอาจารย์ต่างชาติ อัตราส่วนนักศึกษาต่ออาจารย์อยู่ที่ 28:1
อีกทั้งกระทรวงพาณิชย์ได้มอบตราสัญลักษณ์คุณภาพไทยแลนด์ให้แก่วิทยาลัยนานาชาติ มหาวิทยาลัยมหิดล อันแสดงถึงคุณภาพของการศึกษาและบริการ รวมทั้งมาตรฐานระดับสูงในการศึกษาระดับนานาชาติ นับเป็นอีกหนึ่งรางวัลที่ยืนยันในความมุ่งมั่นของวิทยาลัยนานาชาติ มหาวิทยาลัยมหิดลในด้านความเป็นเลิศทางวิชาการและ การพัฒนาอย่างไม่หยุดยั้งสู่ระดับสากล
ประวัติ
วิทยาลัยนานาชาติ มหาวิทยาลัยมหิดล มีประวัติความเป็นมาดังนี้ วันที่ 26 มีนาคม พ.ศ. 2529 ตามมติของสภามหาวิทยาลัยมหิดล สมัยศาสตราจารย์ณัฐ ภมรประวัติ เป็นอธิการบดี ได้อนุมัติให้จัดการศึกษาหลักสูตรนานาชาติในระดับปริญญาตรีอย่างเป็นทางการ ซึ่งถือเป็นสถาบันการศึกษาของรัฐแห่งแรกที่ได้มีการเปิดหลักสูตรนานาชาติขึ้น โดยในตอนนั้นใช้ชื่อว่า โครงการศึกษาปริญญาตรี สำหรับนักศึกษานานาชาติ หรือ International Students Degree Program – ISDP มีศาสตราจารย์สิรินทร์ พิบูลนิยม เป็นผู้อำนวยการคนแรกของโครงการ
โครงการนี้เป็นหลักสูตรนานาชาติระดับปริญญาตรีในมหาวิทยาลัยของรัฐแห่งแรกของประเทศไทย และในอีก 6 เดือนต่อมา คือ เดือนกันยายน พ.ศ. 2529 ทางโครงการก็ได้ต้อนรับนักศึกษารุ่นแรก ในช่วงแรกนั้น โครงการเป็นเพียงโครงการเล็กๆ เช่นเดียวกับการเริ่มต้นโครงการทั่วไป มีสำนักงานอยู่บนชั้น 2 ของอาคารคณะสังคมศาสตร์และมนุษยศาสตร์ มหาวิทยาลัยมหิดล มีนักศึกษา 45 คน อาจารย์ประจำ 2 คน และอาจารย์พิเศษ 20 คน เจ้าหน้าที่ 4 คน เปิดการเรียนการสอนหลักสูตรวิทยาศาสตร์ สาขาวิชาเคมี และหลักสูตรการจัดการอุตสาหกรรมการท่องเที่ยว ใน 7 วิชาเอก โดยมีความมุ่งหวังและความมุ่งมั่นในการดำเนินงานอย่างเต็มเปี่ยม ในช่วงปีแรกๆ ที่เปิดการเรียนการสอน โครงการศึกษาปริญญาตรี สำหรับนักศึกษานานาชาติ ก็เติบโตขึ้น จนในที่สุดจึงมีความจำเป็นต้องมีสถานที่เป็นของตัวเอง ในปี พ.ศ. 2535 ทางโครงการมีอาคารใหม่ของตัวเอง สามารถรองรับนักศึกษาจำนวน 486 คน และมีการจัดการเรียนการสอนเพิ่มขึ้นอีก 2 วิชาเอก คือ บริหารธุรกิจ และวิทยาศาสตร์และเทคโนโลยีการอาหาร
จนกระทั่งเมื่อวันที่ 19 มิถุนายน พ.ศ. 2539 สภามหาวิทยาลัย สมัย ศ.อรรถสิทธิ์ เวชชาชีวะ ได้มีมติอนุมัติให้ให้โครงการศึกษาปริญญาตรี สำหรับนักศึกษานานาชาติ เปลี่ยนแปลงมาเป็น วิทยาลัยนานาชาติ มหาวิทยาลัยมหิดล (Mahidol University International College – MUIC) อย่างเป็นทางการ มีฐานะเทียบเท่ากับคณะหนึ่งของมหาวิทยาลัยมหิดล และเป็นหน่วยงานนำร่องบริหารงานแบบนอกระบบราชการ มีการบริหารจัดการเป็นอิสระ และอาคารเรียน 6 ชั้นของวิทยาลัยก็สร้างเสร็จสมบูรณ์ในอีก 2 ปีต่อมา รองรับนักศึกษาได้มากกว่า 1,000 คน มีการบริหารจัดการรูปแบบใหม่ ได้แก่ การขยายหลักสูตรการศึกษา การฝึกงาน รวมถึงศูนย์ปฏิบัติการโรงแรมศาลายา พาวิลเลี่ยน (Salaya Pavilion Hotel) โครงการเตรียมมหาวิทยาลัย และการตั้งหน่วยงานเพื่อดูแลความต้องการด้านต่างๆ ของนักศึกษาและศิษย์เก่า ตลอดระยะเวลาที่ผ่านมา ทางวิทยาลัยฯ มีการพัฒนาขึ้นเรื่อยๆ ทั้งทางด้านวิชาการ ด้านกายภาพ และด้านสังคม จำนวนผู้สมัครเข้าเรียนเพิ่มขึ้น มีสาขาวิชาเอกใหม่ๆ มีการสนับสนุนโครงการแลกเปลี่ยนนักศึกษาที่น่าสนใจ รวมถึงการขยายอาคารสถานที่ ได้แก่ การขยายอาคาร 8 ชั้น
และตั้งแต่เดือนมกราคม พ.ศ. 2540-2552 ศาสตราจารย์เกียรติคุณ จริยา บรอคเคลแมน ดำรงตำแหน่งผู้อำนวยการเป็นผู้วางระบบการบริหารจัดการด้วยเงินรายได้ของวิทยาลัยฯ จัดการศึกษาแบบ Liberal Arts Education ที่เน้นให้นักศึกษาได้เรียนรู้รอบด้าน และในหลากหลายมิติทั้งวิทยาศาสตร์ ศิลปศาสตร์ มนุษยศาสตร์ และบริหารธุรกิจ  ช่วงนี้จึงเริ่มมีการเปิดสอนหลักสูตรหลากหลายมากขึ้น ให้นักศึกษาได้เรียนรู้รอบด้านหลากหลายมิติ อันเป็นพื้นฐานสำคัญในการผลิตบัณฑิตมีคุณภาพ รับใช้สังคม อุดมคุณธรรม วิทยาลัยฯ มีเครือข่ายการศึกษาใน 5 ทวีป ส่งเสริมกิจกรรมนักศึกษา การวิจัย และจัดให้บริการวิชาการสู่สังคม จนทำให้วิทยาลัยฯ เป็นต้นแบบของการให้บริการทางวิชาการ และเป็นแบบอย่างของการพัฒนาการเรียนการสอนหลักสูตรนานาชาติของประเทศไทยอย่างแท้จริง มีชื่อเสียง เป็นที่ยอมรับทั้งในประเทศและต่างประเทศ
30 ปีหลังจากการก่อตั้ง ขณะนี้วิทยาลัยนานาชาติ มหาวิทยาลัยมหิดล เปิดสอนหลักสูตรระดับปริญญาบัณฑิตใน 19 สาขาวิชาเอก และ 22 วิชาโท ทั้งด้านศิลปศาสตร์ วิทยาศาสตร์และการจัดการ รวมทั้งหลักสูตรระดับมหาบัณฑิตอีก 2 สาขา โดยมีนักศึกษาประมาณ 3,200 คน นอกจากนี้ ทางวิทยาลัยฯ คาดหวังว่าจะมีนักศึกษาเข้าเรียนเพิ่มมากขึ้นในอนาคต จึงได้ทำการจัดสร้างอาคารหลังใหม่โดยพระเจ้าหลานเธอ พระองค์เจ้าอทิตยาทรกิติคุณ ประทานนามอาคารแห่งนี้ว่า  "อาคารอทิตยาทร"  เพื่อการเรียนการสอน มีความสูง 6 ชั้น พื้นที่ใช้สอยรวม 58,000 ตารางเมตร สำหรับหลักสูตรบริหารธุรกิจซึ่งกำลังดำเนินการขอการรับรองจาก AACSB International (The Association to Advance Collegiate Schools of Business) ในระดับนานาชาติ นอกจากนี้ยังมีห้องปฏิบัติการของหลักสูตรจิตรกรรมและศิลปกรรม (Fine and Applied Arts) หอแสดงศิลปะ (Art Exhibition & Gallery)   รวมทั้งเป็นอาคารสำนักงานและที่จอดรถใต้ดินจำนวน 3 ชั้น จากการขยายอาคารสถานที่ใหม่นี้ ทางวิทยาลัยนานาชาติ มหาวิทยาลัยมหิดล จะสามารถรองรับนักศึกษาได้ถึง 4,000 คน
หลักสูตร
เปิดสอนทั้งหลักสูตรปริญญาตรี และปริญญาโท
แหล่งข้อมูลอื่น
13.79278°N, 100.32583°W
อิซาเบล มาร์แชล
อิซาเบล มาร์แชล (ภาษาอังกฤษ: Isabel Marshal; 9 ตุลาคม ค.ศ.1200 - 17 มกราคม ค.ศ.1240) เป็นเคานเตสอังกฤษยุคกลาง เธอเป็นภรรยาของทั้งจิลแบต์ เดอ แคลร์ เอิร์ลแห่งฮาร์ตฟอร์ดคนที่ 4 และเอิร์ลแห่งกลอสเตอร์คนที่ 5 และริชาร์ด เอิร์ลแห่งคอร์นวอลล์คนที่ 1 (พระโอรสของพระเจ้าจอห์นแห่งอังกฤษ) สามีคนแรกทำให้เธอเป็นทวดของพระเจ้าโรเบิร์ต เดอะ บรูซ แห่งสก็อตแลนด์
ครอบครัว
เกิดที่ปราสาทเพมโบรก อิซาเบลเป็นลูกคนที่เจ็ดและลูกสาวคนที่สองของวิลเลี่ยม มาร์แชล เอิร์ลแห่งเพมโบรกคนที่ 1 กับอิซาเบล เดอ แคลร์ เธอมีพี่น้อง 9 คน: พี่น้องผู้หญิง 4 คน กับพี่น้องผู้ชาย 5 คน ที่รวมไปถึงเอิร์ลแห่งเพมโบรกคนที่ 2,3,4,5,และ 6 พี่น้องผู้ชายของเธอแต่ละคนตายโดยไร้ทายาทเพศชาย จึงทำให้ยศตำแหน่งถูกส่งต่อไปให้พี่น้องผู้ชายคนถัดไปตามลำดับ พี่น้องผู้ชายคนสุดท้ายที่ครองตำแหน่งเอิร์ลแห่งเพมโบรกตายโดยไร้ลูกตามกฎหมาย และยศตำแหน่งถูกส่งต่อไปยังครอบครัวของน้องสาวของอิซาเบล โจแอน น้องสาวของเธอแต่งงานกับเอิร์ลแห่งนอร์โฟล์ค เซอร์รีย์ และเดอร์บี้, ลอร์ดแห่งอาเบอร์กาเวนนี่ และลอร์ดแห่งสวอนสคอมบ์ ตามลำดับ
การแต่งงานครั้งแรก
ในวันครบรอบวันเกิดปีที่ 17 อิซาเบลแต่งงานกับจิลแบต์ เดอ แคลร์ เอิร์ลแห่งฮาร์ตฟอร์ดคนที่ 4 และเอิร์ลแห่งกลอสเตอร์คนที่ 5 ซึ่งแก่กว่าเธอ 20 ปี ที่ทูว์กสบรีแอบบีย์ การแต่งงานเป็นการแต่งงานที่มีความสุขที่สุดครั้งหนึ่ง แม้อายุจะต่างกันก็ตาม สองสามีภรรยามีลูก 6 คน
สามีของอิซาเบล จิลแบต์ เข้าร่วมในการเดินทางไปทำสงครามในบริททานีในค.ศ.1229 แต่ตายเมื่อ 25 ตุลาคม ค.ศ.1230 ระหว่างเดินทางกลับเพนโรส ในดัชชีบริททานี ศพของเขาถูกส่งกลับบ้านผ่านทางพลีมัธและแครนบอร์น สู่ทูว์กสบรี ที่เขาถูกฝังที่แอบบีย์
การแต่งงานครั้งที่สอง
อิซาเบลเป็นม่ายตั้งแต่ยังสาว อายุเพียง 30 ปี เธอพิสูจน์ให้เห็นแล้วถึงความสามารถในการตั้งครรภ์และความสามารถในการมีลูกชายที่สุขภาพดี หลักฐานคือลูกน้อยหกคนของเธอที่มีสามคนเป็นผู้ชาย เป็นไปได้อย่างมากว่านั่นคือเหตุผลที่ทำให้ริชาร์ด เอิร์ลแห่งคอร์นวอลล์คนที่ 1 ขอเธอแต่งงาน และอิซาเบลตอบตกลง แม้สามีของเธอเพิ่งตายไปเพียงห้าเดือน ทั้งสองแต่งงานกันเมื่อ 30 มีนาคม ค.ศ.1231 ที่โบสถ์ฟาวลีย์ สร้างความไม่พอใจเป็นอย่างมากให้แก่พระเชษฐาของริชาร์ด พระเจ้าเฮนรี่ ที่ได้จัดเตรียมการแต่งงานที่สร้างประโยชน์มากกว่าไว้ให้ริชาร์ด อิซาเบลกับริชาร์ดเข้ากันได้ดีพอควร แม้ริชาร์ดจะมีชื่อเสียงเรื่องความเป็นเสือผู้หญิงและเป็นที่รู้กันว่ามีภรรยาลับในช่วงหลังจากที่แต่งงานกันแล้ว ทั้งคู่เป็นพ่อแม่ของลูกสี่คนที่มีสามคนตายในวัยทารก
การตายและการฝัง
อิซาเบลตายด้วยอาการตับล้มเหลวที่มีการหดตัวในขณะคลอดลูก เมื่อ 17 มกราคม ค.ศ.1240 ที่ปราสาทเบอร์เคมสเต็ด อายุ 39 ปี
ในตอนที่อิซาเบลตาย เธอขอให้ฝังเธอข้างสามีคนแรกที่ทูว์กสบรีแอบบีย์ แต่ริชาร์ดกลับฝังเธอที่บัวลิวแอบบีย์พร้อมกับลูกชายวัยทารกแทน ทว่าเขาส่งหัวใจของเธอใส่หีบเคลือบเงิน ไปทูว์กสบรี
Cremnophila (พืช)
Cremnophila  เป็นสกุลของพืชดอกที่อยู่ในวงศ์ Crassulaceae.
ถิ่นกำเนิดของมันคือ เม็กซิโกกลาง
สปีชีส์ในสกุล ได้แก่:
วิทยาต่อมไร้ท่อ
วิทยาต่อมไร้ท่อ (endocrinology; มาจากภาษากรีกโบราณ ἔνδον, endon, "ภายใน"; κρίνω, krīnō, "แยก"; และ -λογία, -logia) เป็นสาขาหนึ่งของชีววิทยาและแพทยศาสตร์ว่าด้วยระบบต่อมไร้ท่อ โรคของระบบต่อมไร้ท่อ และการหลั่งสิ่งที่เรียก ฮอร์โมน นอกจากนี้ยังศึกษาบูรณาการและการเจริญ การเพิ่มจำนวน การเติบโตและการเปลี่ยนไปทำหน้าที่เฉพาะ (differentiation) และกัมมันตภาพทางจิตวิทยาหรือพฤติกรรมของเมแทบอลิซึม การเจริญเติบโต การทำหน้าที่ของเนื้อเยื่อ การหลับ การย่อย การหายใจ การขับถ่าย อารมณ์ ความเครียด การหลั่งน้ำนม การเคลื่อนไหว การสืบพันธุ์และการรับรู้สัมผัสที่เกิดจากฮอร์โมน สาขาเฉพาะทางได้แก่ วิทยาต่อมไร้ท่อพฤติกรรมและวิทยาต่อมไร้ท่อเปรียบเทียบ
ระบบต่อมไร้ท่อประกอบด้วยหลายต่อมในส่วนต่าง ๆ ของร่างกาย ซึ่งหลั่งฮอร์โมนเข้าสู่กระแสเลือดโดยตรงโดยไม่ผ่านระบบท่อ ฮอร์โมนมีหน้าที่และกลไกการออกฤทธิ์หลายอย่าง ฮอร์โมนชนิดหนึ่งมีผลหลายอย่างต่ออวัยวะเป้าหมาย และในทางกลับกันอวัยวะเป้าหมายหนึ่งอาจได้รับผลจากฮอร์โมนมากกว่าหนึ่งชนิด
พ.ศ. 1846
พุทธศักราช 1846 ใกล้เคียงกับ
แมคคอย ไทเนอร์
อัลเฟรด แมคคอย ไทเนอร์ (Alfred McCoy Tyner, 11 ธันวาคม ค.ศ. 1938 – 6 มีนาคม ค.ศ. 2020) นักเปียโนแจ๊สชาวอเมริกัน มีชื่อเสียงจากการเป็นนักดนตรีร่วมวงควอร์เททของจอห์น โคลเทรน และผลงานเดี่ยว
แมคคอย ไทเนอร์ เริ่มเล่นดนตรีตั้งแต่อายุ 13 ปี เริ่มอาชีพการแสดงโดยร่วมวงดนตรี Jazztet ของเบนนี กอลสันและอาร์ต ฟาร์มเมอร์ในปี 1960 จากนั้นไปร่วมวงจอห์น โคลเทรน ควอร์เท็ท ระหว่างปี 1961–1965 ไทเนอร์ลาออกจากวงของโคลเทรน เป็นศิลปินเดี่ยว และตั้งวงดนตรีของตัวเอง ตั้งแต่ปี 1966
จังหวัดนอร์
นอร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 ที่ก่อตั้งขึ้นจากเคาน์ตีฟล็องดร์และเคาน์ตีแอโน และอัครมุขมณฑลก็องแบรที่ตกมาเป็นของฝรั่งเศสในสนธิสัญญาปี ค.ศ. 1659, ค.ศ. 1668 และ ค.ศ. 1678 ตามลำดับ
สถานที่สำคัญและน่าสนใจในจังหวัดนอร์ก็ได้แก่ มหาวิหารแม่พระแห่งก็องแบรและอารามแซ็งตาม็องที่แซ็งตาม็องเลโซ
20 เซนจูรี่ รักนี้ซาบซ่า
20 เซนจูรี่ รักนี้ซาบซ่า (20th Century Girl;) เป็นภาพยนตร์แนวโรแมนติก–ดราม่าของเกาหลีใต้ กำกับและเขียนบทโดย แบงก์ วู-รี นำแสดงโดย คิม ยู-จ็อง, บยอน อู-ซ็อก ,พัก จุง-วู และ โรห์ ยุน-ซอ ภาพยนตร์เล่าเกี่ยวกับมิตรภาพและความสดใหม่ของรักครั้งแรกโดยมีเรื่องราวจะเกิดขึ้นในปี ค.ศ. 1999 ภาพยนตร์เรื่องนี้ได้รับเชิญให้เข้าร่วมเทศกาลภาพยนตร์นานาชาติปูซานครั้งที่ 27 ในวันที่ 6 ตุลาคม พ.ศ. 2565 และลงสตรีมทางเน็ตฟลิกซ์มื่อวันที่ 21 ตุลาคม พ.ศ. 2565
โครงเรื่อง
ภาพยนตร์จะเล่าเรื่องราวในปี ค.ศ.1999 เกี่ยวกับนาโบรา (คิม ยู-จ็อง) เด็กสาววัย 17 ปี บ้านของนาโบราประกอบอาชีพร้านเช่าวิดีโอ ทุกๆวันนาโบราก็มักจะช่วยงานพ่อของเธอที่ร้านเสมอ นาโบรามีเพื่อนสนิทอยู่หนึ่งชื่อว่า คิมยอนดู (โรห์ ยุน-ซอ) ซึ่งคิมยอนดูเป็นโรคหัวใจใน เธอจึงต้องเดินทางไปสหรัฐอเมริกาเพื่อทำการผ่าตัดหัวใจ แต่ช่วงที่ก่อนกำลังจะไปผ่าตัดนั้นคิมยอนดูได้พบกับ แบคฮยอนจิน (พัก จุง-วู) และได้ตกหลุมรักเขา นาโบราต้องการให้เพื่อนไปผ่าตัดหัวใจเลยยินดีที่จะช่วยเธอเพื่อสืบข่าวคราวของแบคฮยอนจินแล้วส่งข่าวให้คิมยอนดู และระหว่างที่นาโบรากำลังสืบข่าวของพัคฮยอนจิน เธอก็ได้ใกล้ชิดกับพุงอุนโฮ(บยอน อู-ซ็อก) ซึ่งเป็นเพื่อนสนิทของพัคฮยอนจิน ทำให้นาโบรานั้นตกหลุมรักพุงอุนโฮและเธอก็ได้รู้ว่าพุงอุนโฮมีความรู้สึกดี ๆ กับเธอเช่นเดียวกัน
=
นักแสดงหลัก ======
การผลิต
ภาพยนตร์เรื่องนี้มีเค้าโครงเรื่องมาจากเรื่องจริงของงผู้กำกับ แบงก์ วู-รี จากการที่เธอแลกเปลี่ยนไดอารี่กับเพื่อน และภาพยนตร์เรื่องนี้ถ่ายทำที่ ช็องจู ประเทศเกาหลีใต้ ตั้งแต่ตุลาคม พ.ศ. 2564 ถึงมกราคม พ.ศ. 2565
กระแสตอบรับ
หลังจากภาพยนตร์ลงเพียงหนึ่งวันในเน็ตฟลิกซ์ 20เซนจูรี่ รักนี้ซาบซ่า ติดอันดับที่ 7 ของโลกในหมวดหมู่ภาพยนตร์ของเน็ตฟลิกซ์ ต่อมาในวันที่ 24 ตุลาคม ได้อันดับที่ 5 ในการจัดอันดับทั่วโลกของ Netflix ในหมวดภาพยนตร์ที่ไม่ใช่ภาษาอังกฤษ 10 อันดับแรกสำหรับสัปดาห์วันที่ 17 ถึง 23 ตุลาคม พ.ศ. 2565 โดยมีการดู 8 ล้านชั่วโมง และติดอันดับที่ 2 ภาพยนตร์ที่มียอดผู้ชมมากที่สุดของเน็ตฟลิกซ์ในประเทศไทย
ข่าวช่อง 7HD
ฝ่ายข่าว ช่อง 7HD (CH7HD News) เป็นหน่วยงานย่อยของบริษัท กรุงเทพโทรทัศน์และวิทยุ จำกัด หรือช่อง 7HD ที่ทำหน้าที่ผลิตข้อมูลข่าวสารทุกประเภท ในรูปของเนื้อหาข่าวสำหรับออกอากาศทางโทรทัศน์ ภาพบรรยากาศพิธีกรรม, การแข่งขันกีฬา และบรรยากาศอื่น ๆ และภาพวิดีโอข่าวสำหรับโทรทัศน์ หรือภาพนิ่งในบางกรณี เพื่อสนับสนุนกับรายการข่าวและเหตุการณ์ปัจจุบันที่สถานีฯ ผลิตขึ้นเอง รวมถึงสื่อประเภทอื่น ๆ ของช่อง 7HD เช่น เว็บไซต์ หรือสื่อสังคมออนไลน์ของสถานีฯ ก่อตั้งขึ้นในช่วงระยะแรกของการก่อตั้งสถานีฯ
การบรรยายภาษามือ
สืบเนื่องจากที่ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ออกประกาศเรื่องหลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ 6?,
สำหรับผู้พิการทางการได้ยินบริเวณส่วนล่างของหน้าจอเป็นครั้งแรกในราวปี พ.ศ. 2556 เพื่อให้ผู้พิการทางการได้ยินสามารถรับชมสารประโยชน์จากโทรทัศน์ได้เช่นเดียวกับคนปกติ ในช่วงข่าวภาคเที่ยงวันจันทร์ถึงวันศุกร์, ข่าวภาคค่ำช่วงที่ 1 ทุกวัน และข่าวภาคค่ำช่วงที่ 2 เฉพาะช่วงสะเก็ดข่าวและช่วงฝนฟ้าอากาศ ต่อมาจึงดำเนินการเพิ่มเติมในรายการเช้านี้ที่หมอชิตและสนามข่าว 7 สี รวมถึงรายการ 7 สีช่วยชาวบ้าน ตามลำดับ ถือเป็นสถานีโทรทัศน์ฟรีทีวีช่องที่ 3 ของไทยที่ดำเนินการต่อจากเอ็นบีที 2 เอชดีและไทยพีบีเอส โดยในระยะแรกใช้กรอบสี่เหลี่ยมด้านขนานเบ้ขวาสีขาว มีแถบสีแดงสองแถบคาดทางขวา ต่อมาตั้งแต่ราวกลางปี พ.ศ. 2556 ใช้กรอบสี่เหลี่ยมผืนผ้าแนวตั้งสีฟ้าอ่อน จนถึงปัจจุบัน โดยถ่ายทอดการบรรยาย ผ่านล่ามภาษามือจำนวน 6 คน ซึ่งประกอบด้วย กรรชา ธนะพันธ์,เพลงรบ ฐิติกุลดิลก,วรรณรัตน์ พวงมาลัย,ศศิธร ทรัพย์วัฒนไพศาล,ศักดา โกมลสิงห์,สุจิตรา พิณประพัฒน์ ทั้งนี้ ก่อนหน้านั้น ในปี พ.ศ. 2529 ทางช่อง 7 เคยนำเสนอกรอบล่ามผู้บรรยายภาษามือในรายการ พุทธประทีป ซึ่งออกอากาศร่วมกับททบ.5 เอชดี
ศูนย์ข่าวภูมิภาค
ฝ่ายข่าว ช่อง 7HD ก่อตั้งศูนย์ข่าวภูมิภาคขึ้น เป็นแห่งแรกที่จังหวัดเชียงใหม่ เมื่อปี พ.ศ. 2516 เพื่อรายงานข่าวเหตุการณ์ปัจจุบันในแต่ละท้องถิ่น ให้ผู้ชมทั่วประเทศรับทราบพร้อมกัน ปัจจุบันมีทั้งสิ้น 9 ศูนย์ แบ่งเป็นศูนย์ข่าวหลัก ซึ่งมีห้องออกอากาศข่าว พร้อมระบบส่งสัญญาณผ่านดาวเทียม กลับมายังฝ่ายข่าวส่วนกลางที่กรุงเทพมหานคร จำนวน 4 ศูนย์คือ ภาคเหนือที่จังหวัดเชียงใหม่, ภาคตะวันออกเฉียงเหนือที่จังหวัดนครราชสีมา, ภาคตะวันออกที่จังหวัดระยอง และภาคใต้ที่อำเภอหาดใหญ่ จังหวัดสงขลา กับศูนย์ข่าวย่อย ซึ่งมีเพียงสำนักงานกองบรรณาธิการเท่านั้นอีก 5 ศูนย์คือ ภาคตะวันออกเฉียงเหนือที่จังหวัดขอนแก่นและจังหวัดอุบลราชธานี, ภาคกลางที่จังหวัดนครสวรรค์ และภาคใต้ที่จังหวัดสุราษฎร์ธานีและจังหวัดภูเก็ต
กราฟิกเปิดรายการข่าว
เอกลักษณ์สำคัญของรายการข่าวทางช่อง 7 สี คือ รูปแบบเฉพาะของตัวอักษรคำว่า ข่าว ซึ่งออกแบบขึ้นเป็นครั้งแรกเมื่อปี พ.ศ. 2533 ซึ่งมีแรงบันดาลใจมาจากไตเติ้ลละครเรื่อง ละอองดาว เมื่อปี พ.ศ. 2534 โดยมีการดัดแปลงเล็กน้อยในปี พ.ศ. 2538 และ พ.ศ. 2551 และใช้มาจนถึงปัจจุบัน นอกจากนี้ ยังมีการจัดทำฉากหลังระหว่างนำเสนอข่าวภาคค่ำช่วงที่ 1 เปลี่ยนไปตามเทศกาลสำคัญต่าง ๆ อีกด้วย โดยใช้ในช่วงแรกเริ่มที่มีการนำระบบโรงถ่ายเสมือนจริง (Virtual Studio) ของวิซอาร์ที มาใช้
Me...Myself ขอให้รักจงเจริญ
Me...Myself ขอให้รักจงเจริญ เป็นภาพยนตร์ไทยแนวโรแมนติก/ดราม่า ที่ออกฉายในปี พ.ศ. 2550 ผลงานกำกับชิ้นแรกของพงษ์พัฒน์ วชิรบรรจง นำแสดงโดย อนันดา เอเวอริงแฮม เป็นเรื่องเกี่ยวกับความรักของเกย์หนุ่ม นักแสดงคาบาเร่โชว์ ที่สูญเสียความทรงจำ กับครีเอทีฟสาวบริษัทออร์แกไนเซอร์
เรื่องย่อ
อุ้ม (ฉายนันทน์) เป็นครีเอทีฟของบริษัทออร์แกนไนเซอร์ พักอยู่สองคนกับ โอม (มณฑล) หลานชายวัยหกขวบที่กำพร้าพ่อแม่ คืนหนึ่งขณะขับรถกลับบ้าน เธอขับรถชนชายแปลกหน้าคนหนึ่ง (อนันดา) หมดสติ เมื่อชายคนนั้นฟื้นขึ้นมา ปรากฏว่าความจำเสื่อม ทำให้อุ้มจำต้องรับผิดชอบ มาเขามาพักที่ห้องด้วย ชายคนนี้จำไม่ได้ว่าตัวเองเป็นใครมาจากไหน มีเพียงสร้อยติดตัวอยู่หนึ่งเส้น เขียนว่า tan.. อุ้มจึงเรียกเขาว่า แทน
วัดใหม่ช่องลม
วัดใหม่ช่องลมสร้างเมื่อ พ.ศ. 2411 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2423 ได้รับพระราชทานวิสุงคามสีมาครั้งหลังเมื่อวันที่ 9 พฤษภาคม พ.ศ. 2534 ด้านการศึกษา วัดได้เปิดสอนโรงเรียนพระปริยัติธรรมตั้งแต่ พ.ศ. 2497 นอกจากนั้นยังมีโรงเรียนระดับประถมศึกษาสังกัดกรมสามัญศึกษา ซึ่งเจ้าจอมสมบูรณ์สร้างถวายวัดประมาณ พ.ศ. 2452 ต่อมา พ.ศ. 2502 ได้สร้างอาคารเรียนไม้ทรงไทย 2 ชั้น และ พ.ศ. 2504 กรมสามัญศึกษาได้มาสร้างอาคารเรียนเป็นตึกคอนกรีตเสริมเหล็ก 2 ชั้น โดยเปิดสอนถึงระดับประถมปีที่ 6
พระจันทร์เป็นใจ
Moonstruck เป็นภาพยนตร์อเมริกัน ปี ค.ศ. 1987 กำกับโดย นอร์แมน เจวิสัน แสดงโดย แชร์, นิโคลัส เคจ, แดนนี่ อายแอลโล, วินเซนต์ การ์เดเนีย, โอลิมเปีย ดูคากิส
วัดใหม่ช่องลม
ภายในวัดประกอบด้วยอาคารเสนาสนะ ได้แก่ อุโบสถกว้าง 6 เมตร ยาว 12 เมตร ก่ออิฐถือปูนโดยไม่ได้เสริมเหล็กมีเพิงทางด้านหน้าและหลัง ภายในประดิษฐานพระสยัมภูสุวัณโณภาส เป็นพระพุทธรูปปางมารวิชัย สร้างด้วยทองเหลืองขัดมันหน้าตักกว้าง 42 นิ้ว กุฏิสงฆ์จำนวน 6 หลัง เป็นอาคารคอนกรีต ทรงไทยประยุกต์ ศาลาการเปรียญคอนกรีต 2 ชั้น สร้างเมื่อ พ.ศ. 2511
พระจันทร์เป็นใจ
ภาพยนตร์เรื่องนี้ฉายเมื่อ 16 ธันวาคม ค.ศ. 1987 ในนิวยอร์ก วันที่ 18 ธันวาคม ค.ศ. 1987 ได้รับความคิดเห็นด้านบวกเป็นอย่างมาก เป็นหนังทำเงินสูงสุดอันดับที่ห้าของปีที่แล้ว Moonstruck ถูกเสนอชื่อเข้าชิงงานประกาศผลรางวัลออสการ์ ครั้งที่ 60 ได้เสนอเข้าชิงรางวัลออสการ์ สาขาภาพยนตร์ยอดเยี่ยม, ได้รางวัลออสการ์ สาขานักแสดงนำหญิงยอดเยี่ยม,ได้รางวัลออสการ์ สาขานักแสดงสมทบหญิงยอดเยี่ยม, ได้เสนอเข้าชิงรางวัลออสการ์ สาขานักแสดงสมทบชายยอดเยี่ยม, ได้เสนอเข้าชิงรางวัลออสการ์ สาขาผู้กำกับภาพยนตร์ยอดเยี่ยม, ได้รางวัลออสการ์ สาขาบทภาพยนตร์ดั้งเดิมยอดเยี่ยม
อัสแซสซิเนชันคลาสรูม
เรี่องนี้ได้ถูกทำเป็นโอวีเอโดย เบร์นเบส ฉายที่จัมป์ชูเปอร์อนิเมะทัวร์เมื่อเดือนตุลาคมถึงพฤศจิกายน พ.ศ. 2556 และได้ทำเป็นอนิเมะฉายบนโทรทัศน์โดย ลากส์ โดยปีแรกฉายบนฟูจิทีวีตั้งแต่ 9 มกราคม พ.ศ. 2558 ถึง 19 มิถุนายน พ.ศ. 2559 และได้ฉายปีต่อ ผลิตโดยสตูดิโอเดียวกัน เรื่องฉายตั้งแต่ 7 มกราคม พ.ศ. 2559 บนฟูจิทีวีเช่นเดียวกัน และได้ทำเป็นภาพยนตร์คนแสดง ฉายเมื่อ 21 มีนาคม พ.ศ. 2558
เนื้อเรื่อง
โลกถูกคุกคามด้วยสิ่งมีชีวิตมีพลังที่ทำลายดวงจันทร์ได้ 70% ทำให้ดวงจันทร์มีรูปร่างเสี้ยวตลอดไป สิ่งมีชีวิตนั้นได้อ้างว่าภายใน 1 ปี โลกก็จะถูกทำลายโดยเขา แต่เขาให้โอกาสมนุษย์หลีกเลี่ยงชะตากรรมนี้ ในโรงเรียนม.ต้นคุนุกิงาโอกะ เขาได้เริ่มทำงานเป็นครูประจำชั้น ม.3 ห้อง E ที่สอนนักเรียนไม่เพียงแค่วิชาทั่วไป แต่วิธีการลอบสังหารด้วย
รัฐบาลญี่ปุ่นได้มีรางวัลเป็นเงิน 1 หมึ่นล้านเยน (3 พันล้านบาทโดยประมาณ) ให้สำหรับนักเรียนผู้ที่สามารถฆ่าอาจารย์ได้ โดยพวกเขาได้ตั้งชี่ออาจารย์ว่า “อาจารย์โคโระ” (殺せんせー (Korosensē)) แต่ทว่าการฆ่าอาจารย์เป็นเรื่องที่แทบจะเป็นไปไม่ได้ เพราะเขามีพลังพิเศษมากมายไม่ว่าจะเป็นการเคลี่อนไหวด้วยความเร็ว 20 มัค แต่เขาก็เป็นครูที่ดีที่สุดที่พวกเขาเคยมี
มังงะ
อัสแซสซิเนชันคลาสรูม เรี่มตีพิมพ์ลงนิตยสารการ์ตูน โชเน็งจัมป์รายสัปดาห์ ของสำนักพิมพ์ชูเอชะ เมี่อ 2 กรกฎาคม พ.ศ. 2555 และได้ตีพิมพ์จนจบเมื่อ 25 มีนาคม พ.ศ. 2559 รวมทั้งหมด 180 ตอน ในประเทศไทย เรี่องนี้ได้ลิขสิทธิ์โดยสำนักพิมพ์สยามอินเตอร์มัลติมีเดีย ตีพิมพ์ฉบับภาษาไทยลงนิตยสารการ์ตูน ซีคิดส์ เอ๊กซ์เพรส ตั้งแต่ปี พ.ศ. 2556 ถึง 28 มีนาคม พ.ศ. 2558 โดยลงตอนล่าสุดของเรี่องพร้อมกับฉบับภาษาญี่ปุ่นของชูเอชะ เรี่องนี้ได้ตีพิมพ์เป็นฉบับรวมเล่มทั้งหมด 21 เล่ม โดยเล่มแรกออกวางจำหน่ายที่ประเทศญี่ปุ่นเมื่อ 2 พฤศจิกายน พ.ศ. 2555 และในประเทศไทยเมื่อเดือน มกราคม พ.ศ. 2557
หล้งจากมังงะเรี่องหลักได้จบลง ก็ได้มีตอนพิเศษที่มีเนี้อเรี่องเกี่ยวกับชีวิตส่วนตัวของอาจารย์โคโระ ทั้งหมด 4 ตอน และได้มีมังงะสปินออฟชี่อ โคโระเช็นเช Q! แต่งและวาดภาพประกอบโดย คิชึคุ วาตะนาเบะ และ โจ อาโอโตะ เรี่มตีพิมพ์ลงนิตยสารการ์ตูน ไชเคียวจัมป์ ของชูเอชะ ตั้งแต่ 2 ตุลาคม พ.ศ. 2558
อาจารย์โคโระ
สุภาพ ไชยวิสุทธิกุล
สัตว์ประหลาดคล้ายปลาหมึก มีรูปร่างสูงประมาณ 3 เมตร มีความเร็วถึง 20 มัค เป็นสิ่งมีชีวิตที่มีความฉลาด ว่องไว แต่ถึงกระนั้นกลับมีจุดอ่อนเต็มไปหมด เขาได้เสนอตัวเข้าไปสอนหนังสือให้กับเด็กม.3 ห้อง E โรงเรียนคุนุกิงาโอกะ และประกาศว่ามีเป้าหมายจะทำลายโลกในเดือนมีนาคมปีถัดไป ถ้าหากไม่สามารถลอบสังหารเขาได้สำเร็จ แต่จุดประสงค์ที่มาสอนนักเรียนห้อง3-E แท้จริง คือ...
ชิโอตะ นางิสะ
มีรูปร่างหน้าตาคล้ายกับเด็กผู้หญิง นางิสะเป็นคนที่มีความรอบคอบ ช่างสังเกต และเขามีพรสวรรค์ในการเป็นนักฆ่ามากกว่าใครๆในห้อง E
อาคาบาเนะ คารุมะ
เป็นเพื่อนของนางิสะมาตั้งแต่ม.1 คารุมะเป็นคนฉลาด บ้าบิ่น เก่งเรื่องชกต่อย แต่เพราะไปช่วยนักเรียนรุ่นพี่ห้อง3-Eรุ่นก่อนจากการถูกนักเรียนในอาคารหลักแกล้ง ทำให้เขาถูกย้ายมาห้อง3-E คารุมะเป็นคนแรกที่โจมตีอาจารย์โคโระได้สำเร็จ ถึงจะดูเหมือนอัจฉริยะไปหมดทุกอย่าง แต่แท้จริงแล้วเขามีนิสัยขี้แกล้งอยู่ นอกจากนี้คารุมะยังชอบความสามารถในด้านวิทยาศาสตร์ของ โอคุดะ มานามิ ที่เป็นเพื่อนร่วมชั้นเรียนอีกด้วย
คายาโนะ คาเอเดะ ( ยูคิมูระ อาคาริ )
เป็นคนที่ตั้งชื่อให้อาจารย์โคโระ เธอมักจะสนับสนุนทุกคนอยู่เสมอ ชอบกินพุดดิ้งมาก จนสามารถคิดแผนระเบิดพุดดิ้งยักษ์ลอบสังหารได้ ตัวจริงของเธอคือ ยูคิมูระ อาคาริ น้องสาวของ ยูคิมูระ อากุริ อาจารย์ประจำชั้นห้อง 3-E คนเก่า นอกจากนี้เธอยังเป็นนักแสดงเด็กอัจฉริยะ มาเสะ ฮารุนะ อีกด้วย
หนอนแดง
หนอนแดง หรือ หนอนเลือด (Blood worm) เป็นชื่อสามัญของสัตว์ไม่มีกระดูกสันหลังหลายจำพวก ได้แก่
7 พระกาฬ
7 พระกาฬ เป็นภาพยนตร์ไทย ซึ่งดัดแปลงจากบทประพันธ์ของ แสงเพชร เสนีย์บดินทร์ โดยเป็นเรื่องราวของ 4 สายลับที่ได้ปลอมตัวเป็นวายร้ายเข้าไปในองค์กรเพื่อหยุดยั้งแผนการที่จะทำลายประเทศไทยและสืบหาว่านายใหญ่ขององค์กรคือใคร กำกับโดย ชาลี อินทรวิจิตร นำแสดงโดย มิตร ชัยบัญชา, เพชรา เชาวราษฎร์, ประจวบ ฤกษ์ยามดี, รุจน์ รณภพ, แมน ธีระพล, อดุลย์ ดุลยรัตน์, อดินันท์ สิงห์หิรัญ, อนุชา รัตนมาลย์ ออกฉายครั้งแรกเมื่อวันที่ 3 กุมภาพันธ์ พ.ศ. 2510
ในปี พ.ศ. 2526 ได้มีการนำกลับมาสร้างใหม่อีกครั้ง สร้างโดย พี.เอส.โปรดักชั่น กำกับโดย ประวิทย์ ลีลาไว นำแสดงโดย ทูน หิรัญทรัพย์, ม.ล.สุรีย์วัลย์ สุริยง, สมบัติ เมทะนี, ธิติมา สังขพิทักษ์, โกวิท วัฒนกุล, ลักษณ์ อภิชาติ ออกฉายวันที่ 29 มกราคม พ.ศ. 2526 โดยปรับเปลี่ยนเนื้อหาและตัวละครบางส่วน พร้อมกันนี้ อดุลย์ ดุลยรัตน์ นักแสดงจากฉบับปี พ.ศ. 2510 ก็ได้กลับมาร่วมแสดงด้วย
ในปี พ.ศ. 2547 ดีด้า วิดีโอ โปรดักชั่น ได้นำเรื่อง 7 พระกาฬ มาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 กำกับโดย สยม สังวริบุตร, ปทุม สิทธุอุส่าห์, วิชัย นิ่มสกุล บทโทรทัศน์โดย เรียว ช่อชอุ่ม นำแสดงโดย พัชราภา ไชยเชื้อ, ดนุพร ปุณณกันต์, วินัย ไกรบุตร, อัมรินทร์ สิมะโรจน์, ชินมิษ บุนนาค, นวพล ภูวดล, วัชรเกียรติ บุญภักดี, เอกราช สุวรรณภูมิ, ลิขิต เอกมงคล, สรพงษ์ ชาตรี, มัณฑนา หิมะทองคำ, พรรัมภา สุขได้พึ่ง, กัลยา เลิศเกษมทรัพย์, จุฑารัตน์ อัตถากร โดยในฉบับละครได้อิงจากฉบับภาพยนตร์ปี พ.ศ. 2510 และ พ.ศ. 2526 และมีการเพิ่มตัวละครพร้อมกับปรับบทให้ทันสมัยมากขึ้นโดยในฉบับละครครั้งนี้ได้ สมภพ เบญจาธิกุล นักแสดงผู้รับบท คม คันศร ในฉบับภาพยนตร์เมื่อ พ.ศ. 2526 มาร่วมแสดงในบท กำนันเหิม เมืองทอง พ่อของ หาญ เมืองทอง และ พิภพ ภู่ภิญโญ ผู้รับบท มืด ธรณี ในฉบับภาพยนตร์เมื่อ พ.ศ. 2526 มาร่วมแสดงเป็นนักแสดงรับเชิญในบท เฮียเก๊า ขาใหญ่ในคุก
พระพรหมวชิรโมลี (ทองอยู่ ญาณวิสุทฺโธ)
ชาติภูมิ
พระพรหมวชิรโมลี นามเดิมชื่อ ทองอยู่ พิศลืม เกิดเมื่อวันอังคารที่ 25 กรกฎาคม พ.ศ. 2476 (เดือน 8 ปีระกา) ณ หมู่ 5 บ้านตะตึงไถง ตำบลนอกเมือง อำเภอเมืองสุรินทร์ จังหวัดสุรินทร์ บิดาชื่อ นายเคล็ม มารดาชื่อ นางแคน นามสกุล พิศลืม
บรรพชาและอุปสมบท
บรรพชาเป็นสามเณรเมื่อวันที่ 17 พฤษภาคม พ.ศ. 2492 ณ วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์โดยมีพระประภากรคณาจารย์ (เดื่อ ปภากโร) อดีตเจ้าคณะจังหวัดสุรินทร์ เป็นพระอุปัชฌาย์
7 พระกาฬ
เรื่องย่อ
หาญหนีไปที่วังเหนือบ้านเดิมของเขา แต่หาญได้ถูกกำนันเหิม ผู้เป็นพ่อไล่ออกมาเพราะไม่พอใจที่ลูกชายเป็นโจร แต่หาญก็ได้แพน คนรักและคำหอม น้องสาวของเขาคอยปลอบใจ แต่การมาถึงของหาญทำให้พ่อเลี้ยงแสน ศัตรูเก่าของหาญตั้งใจจะฆ่าเขาให้ได้ โดยพ่อเลี้ยงแสนได้บุญมีมาเป็นสมุนคู่ใจ และต่อมาก็มีมืดมาเป็นพวกอีกคน
พระพรหมวชิรโมลี (ทองอยู่ ญาณวิสุทฺโธ)
บรรพชาและอุปสมบท
และอุปสมบทเป็นพระภิกษุเมื่อวันที่ 10 พฤษภาคม พ.ศ. 2497 ณ พัทธสีมา วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์ โดยมีพระประภากรคณาจารย์ (เดื่อ ปภากโร) เป็นพระอุปัชฌาย์ พระครูวิภัชกัลยาณธรรม (จันทร์ กลฺยาณมุตฺโต) เป็นพระกรรมวาจาจารย์ และพระครูสิทธิการโกศล (เทพ นนฺโท) เป็น พระอนุสาวนาจารย์ ได้รับฉายาว่า “ญาณวิสุทฺโธ”
7 พระกาฬ
เรื่องย่อ
คมหลบหนีมาพบกับสร้อย ลูกสาวพ่อเลี้ยงแสนที่ใช้เสน่ห์ยั่วยวนจนคมมาเป็นพวกเดียวกับพ่อเลี้ยงแสน ส่วนดามพ์ไปทำงานอยู่กับเสี่ยมังกร โดยที่พ่อเลี้ยงแสนและเสี่ยมังกรเป็นพวกเดียวกัน เสี่ยมังกรอยากได้หาญและทองใบที่ตอนนี้มาอยู่กับพ่อเลี้ยงแสนมาเป็นพวกแต่พ่อเลี้ยงแสนไม่ยินยอมขณะที่ใกล้จะเกิดการปะทะของคนสามกลุ่มที่มีหาญกับทองใบพวกหนึ่ง พ่อเลี้ยงแสน บุญมี และมืดเป็นพวกที่สอง ส่วนพวกที่สามคือเสี่ยมังกรและดามพ์ พอดีกับที่สิงห์ปรากฏตัวขึ้นและสั่งให้ทุกคนเลิกต่อสู้มาทำงานให้กับองค์การที่พ่อเลี้ยงแสนและเสี่ยมังกรนั้นสังกัดอยู่ จากนั้น 7 พระกาฬ ก็รวมตัวกันอีกครั้ง และไปรับคำสั่งจากเสือใบที่เป็นหัวหน้าใหญ่ขององค์การ
งานแรกของ 7 พระกาฬ คือการขนอาวุธเถื่อนแต่งานต้องล้มเหลวเพราะตำรวจที่มีสารวัตรชาญชัย เก่งการยิง นำกำลังไปรอจับ เพราะสารวัตรชาญชัยได้ข้อมูลมาจากดามพ์ก่อนหน้านี้ เสือใบโกรธมากและเชื่อว่ามีหนอนบ่อนไส้จึงไปจับตัวสารวัตรชาญชัยเพื่อให้บอกตัวสายคนนั้น แต่สารวัตรชาญชัยไม่ยอมบอก แถมซ้ำมืดยังแอบช่วยให้สารวัตรชาญชัยหนีไปได้อีกด้วย
เสือใบจึงใช้วิธีทดสอบด้วยกลลวงและพบว่าไส้ศึกในองค์การที่มาจาก 7 พระกาฬนั้นมีอยู่ 4 คนคือ ดามพ์, คม, มืด และทองใบ จึงมีคำสั่งให้ประหาร แต่ไส้ศึกแท้จริงแล้วอีกคนคือหาญที่ลวงให้เสือใบคิดว่าเป็นทองใบ จากนั้น หาญ, ดามพ์, คม และมืดที่มาจากสี่เหล่าทัพร่วมกันทำลายองค์กรร้าย ได้ร่วมกับสารวัตรชาญชัยที่ยกกำลังมาปราบองค์การรวมทั้งบุญมีและสิงห์จนราบคาบ
Exhalimolobos
สปีชีส์ในสกุล ได้แก่:
วัดตันตยาภิรม
วัดตันตยาภิรม หรือ วัดต้นตอ ตามภาษาท้องถิ่น ตั้งอยู่ที่ถนนท่ากลาง ตำบลทับเที่ยง อำเภอเมือง จังหวัดตรัง เป็นพระอารามหลวงชั้นตรี สังกัดนิกายมหานิกาย ชนิดสามัญ
ตราทางสะดวก
thumb|300px|เครื่องตราทางสะดวกแบบมีลูกตรา มือจับของเครื่องแสดงท่า "ขบวนรถจะถึง" คืออนุญาตให้รถจากสถานีข้างเคียงเดินเข้าสู่สถานีนี้ได้ ตราทางสะดวก (token) เป็นวัตถุอย่างหนึ่งอย่างใดเช่นลูกกลม เหรียญ ตั๋ว หรืออาณัติสัญญาณอย่างอื่น ซึ่งพนักงานสัญญาณต้องมอบหรือแสดงให้แก่พนักงานรถจักร ก่อนที่จะนำขบวนรถเข้าสู่ทางช่วงระหว่างสถานีสองสถานี (นิยมเรียกว่า ตอน) ตามที่ตรานั้นได้ระบุไว้ ในกรณีที่ง่ายที่สุด พนักงานสัญญาณจะโทรศัพท์หรือโทรเลขสอบถามสถานีข้างเคียงว่าทางที่ขบวนรถจะไปนั้นมีขบวนรถกีดขวางหรือไม่ ถ้าไม่มีก็ได้ชื่อว่าทางสะดวก และสามารถออกตั๋วทางสะดวกแก่พนักงานขับรถได้
ในเวลาต่อมา ตราทางสะดวกอาจใช้เป็นโลหะ เรียกว่าเหรียญตราทางสะดวก หรือลูกตราทางสะดวก ติดตั้งไว้ที่ทั้งสองข้างของตอนต่อทางรถไฟหนึ่งทาง หากเป็นทางคู่ ก็จะมีสี่เครื่อง (สองเครื่องสำหรับด้านหนึ่งของแต่ละสถานี) เพื่อใช้ขอและให้ทางสะดวกแยกกันระหว่างขบวนรถขึ้นกับขบวนรถล่อง เมื่อจะใช้งาน พนักงานสัญญาณจะเคาะเครื่องทางสะดวกเป็นสัญญาณกระดิ่งสอบถามกับสถานีข้างเคียง หากสถานีข้างเคียงตอบกลับมาว่า "ขบวนรถจะถึง" เจ้าหน้าที่จะดึงมือจับเครื่องทางสะดวก บิดไปที่ตำแหน่ง "ขบวนรถออกแล้ว" เพื่อให้ลูกตราหรือเหรียญตราหล่นออกจากเครื่อง ลูกตราที่ได้นี้จะต้องส่งมอบให้พนักงานรถจักร เสมือนว่าเป็นสัญญาณอนุญาตให้ขบวนรถผ่านเข้าสู่ทางช่วงที่ระบุได้ ตราทางสะดวกที่ได้นี้จะไม่สามารถออกใหม่ได้ถ้าขบวนรถยังไม่ได้ส่งคืนตราให้สถานีถัดไป ดังนั้นตราทางสะดวกจึงเป็นหลักประกันว่าไม่มีขบวนรถใดอยู่ในทางระหว่างสถานีมากกว่าหนึ่งขบวน
เนื่องจากการใช้ตราทางสะดวก พนักงานรถจักรต้องเบารถลงบ้างเพื่อให้สามารถรับตราทางสะดวกผ่านทางห่วงหนังที่พนักงานสัญญาณยื่นให้หรือแขวนไว้กับเสาซึ่งเป็นการลำบากไม่ใช่น้อย จึงได้มีการพัฒนาให้เครื่องทางสะดวกไม่ปล่อยลูกตราอีกต่อไป แต่จะไปควบคุมอาณัติสัญญาณประจำที่อันนอกสุดมิให้แสดงท่าอนุญาตหากสถานีถัดไปไม่อนุญาต เรียกเครื่องทางสะดวกนี้ว่าเครื่องทางสะดวกสัมพันธ์สัญญาณประจำที่ เมื่อสัญญาณประจำที่แสดงท่าอนุญาตก็ได้ชื่อว่าพนักงานรถจักรได้ตราทางสะดวกแล้ว ในปัจจุบันระบบตราทางสะดวกได้รวมเข้าเป็นหนึ่งกับแผงควบคุมแบบรีเลย์และแบบคอมพิวเตอร์
ในบางกรณี อาจต้องให้มีขบวนรถในทางระหว่างสถานีมากกว่าหนึ่งขบวน โดยให้ขบวนรถที่ไม่ได้ทางสะดวกยึดถือตั๋วไม่ได้ทางสะดวก เพื่อให้ขับรถอย่างช้า ไม่ชนกับขบวนรถที่ได้ตั๋วทางสะดวกแล้ว ซึ่งวิธีนี้เป็นวิธีที่มีความเสี่ยงอย่างยิ่งจึงไม่นิยมทำ เป็นเหตุให้ในเวลาต่อมาได้มีการพัฒนาระบบตอนอัตโนมัติ หรือตอนย่อย ซึ่งจะมีสัญญาณประจำที่ตั้งไว้ระหว่างสถานีที่ไกลกันมาก ๆ เมื่อขบวนรถออกจากสถานีหนึ่งและพ้นตอนอัตโนมัติอันแรกสุดแล้วก็จะสามารถให้ทางสะดวกได้อีก วิธีนี้นิยมทำในเขตที่มีการจราจรหนาแน่น
แหล่งข้อมูลอื่น
閉塞 (鉄道)
ยูตะ โยเนยามะ
ยูตะ โยเนยามะ (米山裕太; Yuta Yoneyama; 29 สิงหาคม ค.ศ. 1984 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดโทเรย์แอร์โรส์
ประวัติ
ยูตะ โยเนยามะ เริ่มเล่นวอลเลย์บอลในโรงเรียนประถมซูงายะ ในชั้นปีที่ 1 เขาจบการศึกษาจากโรงเรียนมัธยมซากาโดนิชิ จังหวัดไซตามะ ส่วนในการแข่งขันกีฬาระหว่างมหาวิทยาลัยเขาได้นำทีมคว้าอันดับ 4 และทำหน้าที่เป็นหัวหน้าทีมในขณะที่เขาเรียนมหาวิทยาลัยในชั้นปีที่สี่ ในปี ค.ศ 2007 เขาได้เข้าร่วมสโมสรโทเรย์แอร์โรส์ ส่วนในปี ค.ศ. 2012 เขาได้รับหน้าที่เป็นหัวหน้าทีมโทเรย์แอร์โรส์
ในปี ค.ศ. 2008 เขาได้รับรางวัลเบสต์ 6 จากการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 57
ในปี ค.ศ. 2009 เขาได้รับเลือกให้เป็นตัวแทนทีมญี่ปุ่น ส่วนในปี ค.ศ. 2010 เขาได้เข้าร่วมการแข่งรายการวอลเลย์บอลชายชิงแชมป์โลก 2010 (จัดขึ้นในประเทศอิตาลี)
ในปี ค.ศ. 2011 ในการแข่งขันคูโรวาชิกิออลเจแปนวอลเลย์บอลแชมเปียนชิพ ครั้งที่ 60 เขาได้เป็นผู้มีส่วนสำคัญที่ทำให้ทีมได้รับตำแหน่งชนะเลิศ และเขาได้รับรางวัลผู้เล่นทรงคุณค่า, รางวัลเบสต์ 6
ในเดือนมีนาคม ค.ศ. 2012 การแข่งขันวี.พรีเมียร์ลีก ฤดูกาล 2011/12 เขาได้เป็นผู้มีส่วนสำคัญในการพาทีมโทเรย์แอร์โรส์เข้ารับตำแหน่งชนะเลิศ และเขาได้รับรางวัลไฟท์ติงสปิริต
วังพนม ว.สระกวี
วังพนม ว.สระกวี หรือนายประสบ หนูเกลี้ยง เป็นชาวจังหวัดพัทลุง เกิดเมื่อ 12 กรกฎาคม พ.ศ. 2517 สถิติการชก  15 ครั้ง ชนะ 8 แพ้  7
อ้างอิง
หมวดหมู่ :นักมวยสากลชาวไทยรุ่นไลท์ฟลายเวท หมวดหมู่ :นักมวยสากลชาวไทยรุ่นฟลายเวท
กีฬาแบดมินตันในซีเกมส์ 2015
กีฬาแบดมินตันในซีเกมส์ 2015 จะจัดขึ้นที่สนามกีฬาในร่มสิงคโปร์, ประเทศสิงคโปร์ ระหว่างวันที่ 10–16 มิถุนายน การแข่งขันมีทั้งหมด 7 ประเภท ได้แก่ ชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม
ประเทศที่เข้าร่วมการแข่งขัน
จากนักกีฬาทั้งหมด 110 คนจาก 9 ชาติสมาชิกที่เข้าร่วมการแข่งขันแบดมินตันในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
ใบสั่งซื้อ
ใบสั่งซื้อ (Purchase Order; P/O, P.O.) เป็นเอกสารข้อตกลงหรือสัญญาในเชิงพาณิชย์ ที่ออกโดยผู้ซื้อเพื่อสั่งซื้อพัสดุ สินค้าหรือบริการจากผู้ขาย โดยระบุชนิด จำนวน และราคา พร้อมทั้งอาจจะรวมถึงเงื่อนไขต่างๆ ตามที่ได้ตกลงกับผู้ขาย
เดอะเยอร์ส
เดอะเยอร์ส เป็นวงดนตรีร็อกสัญชาติไทยที่ก่อตั้งวงขึ้นเมื่อปี พ.ศ. 2546 ประกอบด้วยสมาชิกปัจจุบันทั้งหมด 4 คนคือ อู๋, ต่อ, โบ๊ท และ บูม เริ่มเป็นที่รู้จักจากการปล่อยเพลงแรกของวงคือเพลง "การสื่อสาร" (2552) และมีผลงานเปิดตัวอัลบั้มแรกชื่อว่า Y (2554) ปัจจุบันเซ็นสัญญากับค่ายจีนี่ เรคคอร์ด และมีผลงานออกกับทางค่ายเป็นสตูดิโออัลบั้มอีก 3 ชุด และอีพีอัลบั้มอีก 1 ชุด ก่อนจะยุบวงในปี พ.ศ. 2566
ช่วงแรกของวง (พ.ศ. 2546)
เดอะเยอร์สก่อตั้งขึ้นเมื่อพ.ศ. 2546 เกิดจากการรวมตัวกันของอู๋, โจ๊ก, เหน่ง ที่เรียนมัธยมศึกษาที่โรงเรียนบดินทรเดชา (สิงห์ สิงหเสนี) 2 ด้วยกัน เนื่องจากอู๋ต้องการให้วงมีสีสันมากขึ้น อู๋จึงชักชวนเต๋ามาเล่นคีย์บอร์ดกับเพอร์คัชชันและโจ๊กชักชวนต่อ มาเล่นกีตาร์
ที่มาของชื่อวงเกิดจากการที่ต้องหาชื่อเพื่อนำไปใช้ในการแสดงสดครั้งแรกที่มหาวิทยาลัยอัสสัมชัญ โดยนำคำว่า "เย่อ" ซึ่งเป็นคำอุทานของคนรู้จักของสมาชิกในวง มาแปลงให้เป็นภาษาอังกฤษและเติมคำว่า "The (เดอะ)" กับตัว "S (เอส)" มาไว้ที่หน้าและท้ายของคำว่า "Yer" เพื่อให้เกิดชื่อที่ไพเราะและสวยงาม
เพลง "การสื่อสาร" และ อัลบั้ม Y (พ.ศ. 2552–2555)
ในปีพ.ศ. 2552 สมอลล์รูม 007 บูติค (Smallroom 007 Boutique) คือโปรเจกต์อัลบั้มรวมศิลปินอันดับที่ 7 ของค่ายสมอลล์รูม ซึ่งต้องการนำเสนอแนวเพลงที่แปลกใหม่ โปรดิวเซอร์ที่ดูแลโปรเจกต์นี้อย่างบู้ วงสเลอ (ซึ่งเป็นพี่ชายของอู๋) จึงได้ชักชวนให้เดอะเยอร์ส ลองส่งเดโมให้รุ่ง (รุ่งโรจน์ อุปถัมภ์โพธิวัฒน์) ผู้บริหารสมอลล์รูมฟัง รุ่งเกิดความชอบใจในเดโมหนึ่ง เดอะเยอร์สจึงได้เซ็นสัญญากับค่ายสมอลล์รูม ออกซิงเกิลแรกของตัวเองที่ชื่อเพลงว่า "การสื่อสาร" ลงในอัลบั้มนี้และเริ่มต้นทำอัลบั้มแรกของวงในเวลาต่อมา
พ.ศ. 2553 วงได้ตัดสินใจถ่ายทำมิวสิกวิดีโอ "การสื่อสาร" กันเองเผยแพร่ผ่านเว็บไซด์ยูทูบ เพลงได้รับการนำไปเปิดในคลื่น 104.5 Fat Radio (ปัจจุบันชื่อ Cat Radio) ทำให้ทางวงเริ่มเป็นที่รู้จักของคนฟังอย่างมากจนเพลงได้ขึ้นอันดับสูงสุดเป็นอันดับ 1 ในคลื่นนี้นาน 1 สัปดาห์
เนื่องจากโจ๊กกับเหน่งติดภารกิจส่วนตัวทำให้เล่นดนตรีต่อไม่ได้ อู๋จึงได้ชวนโบ๊ท เพื่อนร่วมวงสมัยเรียนมัธยมเข้ามาร่วมวงในตำแหน่งเบส กับบูม เพื่อนสมัยเรียนที่มหาวิทยาลัยศิลปากร เข้ามาร่วมวงในตำแหน่งกลอง เดินหน้าทำอัมบั้มเต็มอัลบั้มแรกชื่อว่า Y ออกวางจำหน่ายในวันที่ 28 กรกฎาคม พ.ศ. 2554 เพลงที่ได้รับความนิยมในอัลบั้มนี้ได้แก่ "ระหว่างขับรถ" และ "คืนที่ปวดร้าว"
อัลบั้ม You (พ.ศ. 2556–2559)
ในวันที่ 12 กุมภาพันธ์ พ.ศ. 2557 เดอะเยอร์สได้ย้ายมาเซ็นสัญญากับค่ายจีนี่ เรคคอร์ด และปล่อย 2 ซิงเกิลแรกจากอัมบั้มใหม่ชื่อว่า "คืนที่ฟ้าสว่าง" และ "เสพติดความเจ็บปวด" ได้รับความนิยมจากแฟนเพลงใหม่เป็นจำนวนมากและติดอันดับ 1 ในชาร์ตแคท 30 ทั้งสองเพลง ในวันที่ 30 กันยายน พ.ศ. 2557 เดอะเยอร์สได้ให้สัมภาษณ์ผ่านทางรายการไฟว์ไลฟ์เฟรชว่าเดอะเยอร์สทำเพลงในอัลบั้มที่ 2 เสร็จเรียบร้อยแล้ว มีทั้งหมด 9 เพลง รอกำหนดการปล่อยอัลบั้มเต็มจากทางค่าย หลังจากปล่อยซิงเกิลที่สองได้ไม่นาน เดอะเยอร์สก็ได้ทำเพลงประกอบภาพยนตร์เรื่อง ฉลุย แตะขอบฟ้า โดยนำเพลง "ก็มันเป็นอย่างนั้น" ของบิลลี่ โอแกน มาเรียบเรียงใหม่ในรูปแบบของตนเอง
ในวันที่ 3 สิงหาคม พ.ศ. 2558 อู๋ได้ประกาศชื่ออัลบั้มใหม่ในชื่อว่า YOU ผ่านทางหน้าเฟซบุ๊กของวง พร้อมเล่าถึงที่มาและแรงบันดาลใจของการทำเพลง "เพียงหนึ่งครั้ง" ซึ่งเป็นซิงเกิลที่ 3 ในอัลบั้มนี้ก่อนที่จะปล่อยมิวสิกวิดีโอในสองวันต่อมา
เดอะเยอร์สได้จัดแสดงคอนเสิร์ตขนาดเล็กของตัวเองเป็นครั้งแรกที่ ร็อกอะเดมี่ ในวันที่ 24 ตุลาคม พ.ศ. 2558 ใช้ชื่อคอนเสิร์ตว่า "ยู" ซีเครตเซสชันส์" ("YOU" Secret Sessions) ซึ่งเป็นคอนเสิร์ตลับที่จำกัดผู้เข้าชมเพียง 200 คน โดยทางวงเล่นเพลงทุกเพลงของอัลบั้ม ยู ก่อนวันวางจำหน่ายอัลบั้มเต็มและเล่าถึงที่มาของแต่ละเพลงในอัลบั้มนี้ รวมถึงเล่นเพลงที่ได้รับความนิยมจากอัลบั้ม วาย เกือบทุกเพลง ในเดือนถัดมาเดอะเยอร์สได้ปล่อยซิงเกิลที่ 4 "แอบรอ" พร้อมประกาศวางจำหน่ายอัลบั้ม ยู อย่างเป็นทางการในวันที่ 11 ธันวาคม พ.ศ. 2558
อัลบั้ม Cry (พ.ศ. 2560–2561)
ในปี 2560 ทางวงเริ่มปล่อยภาพสมาชิกที่กำลังบันทึกเสียงในสตูดิโอ พร้อมกับแฮชแท็ก #theyers3rdalbum จนกระทั่ง อู๋ นักร้องนำได้ปล่อยบันทึกเกี่ยวกับการทำอัลบั้มที่ 3 ว่า เป็น "อัลบั้มอคูสติค" เป็นอัลบั้มพิเศษที่นำเพลงเก่ามาทำเป็นเวอร์ชันอคูสติค และมีเพลงใหม่อีก 7 เพลง
ในวันที่ 6 กันยายน พ.ศ. 2560 เดอะเยอร์สปล่อยซิงเกิลแรกจากอัลบั้มอคูสติคชื่อว่า "พายุหมุน" หลังจากนั้นทางวงได้ประกาศว่า "เต๋า" ได้ตัดสินใจออกจากวงแล้วก่อนถ่ายมิวสิควีดีโอเพลงพายุหมุนไม่กี่วัน ในช่วงเดือนกันยายนจึงเป็นเดือนสุดท้ายของการทัวร์ของ เต๋า
ในวันที่ 20 กุมภาพันธ์ พ.ศ. 2561 ได้ปล่อยซิงเกิลที่ 2 ชื่อว่า "เกลียด" เพลงนี้ได้รับความนิยมอย่างมาก ปัจจุบันมียอดวิวมากกว่า 30 ล้านวิว
ในวันที่ 1 สิงหาคม พ.ศ. 2561 ทางวงได้ปล่อยเพลงในโปรเจ็กต์อัลบั้ม Play 2 Project คือเพลง "ดื่ม" ต้นฉบับจาก สกาแล็กซี่ มาเรียบเรียงใหม่
ในวันที่ 4 กันยายน พ.ศ. 2561 ได้ปล่อยซิงเกิลชื่อว่า "เสียง" และหลังจากนั้น วันที่ 6 กันยายน พ.ศ. 2561 ได้วางแผงอัลบั้มพิเศษที่ 3 ( อะคูสติกอัลบั้ม ) ในชื่อว่า คลาย (CRY) มีทั้งหมด 9 เพลง และ Bonus Track อีก 2 เพลง เฉพาะในรูปแบบ CD เท่านั้น
ในวันที่ 29 กันยายน พ.ศ. 2561 ได้มีคอนเสิร์ตเปิดอัลบั้ม CRY ชื่อ CRY SECRET SESSION ที่ ABOUT STUDIO ลงทะเบียนเข้าชมได้ 600 คน โดยที่ทางวงเล่นสดทุกเพลงในอัลบั้ม คลาย (Cry)
คอนเสิร์ตครบรอบ 10 ปี The Yers (พ.ศ. 2562)
ในวันที่ 24 กรกฎาคม พ.ศ. 2562 ทางวงได้ปล่อยเพลงจากโปรเจ็กต์ DARK ROOM TRILOGY ชื่อว่า "ห้องที่ไม่เคยสว่าง" เพลงได้ถูกนำไปสร้างเป็นหนังสั้นโรแมนติกทริลเลอร์เขย่าขวัญเรื่อง "REDECORATE" ที่กำกับโดย โอ๋ - ภาคภูมิ วงศ์ภูมิ
ในวันที่ 25 สิงหาคม พ.ศ. 2562 ทางวงได้จัดคอนเสิร์ตใหญ่ครบรอบ 10 ปีของวง โดยใช้ชื่อว่า ไทยประกันชีวิต Presents HALL OF FAN Sunday Evening Concert ตอน The Yers 10 Years ที่ GMM Live House @CentralWorld 8th Floor เป็นคอนเสิร์ตใหญ่เต็มรูปแบบที่จะเล่นทุกเพลงของวง โดยมีแขกรับเชิญคือ วง สเลอ และได้มีการเซอร์ไพรส์ช่วง Encore ก็คือ "เต๋า - ธนา กุสุมภ์" ได้กลับขึ้นมาบนเวทีเซอร์ไพรส์แฟนเพลง และร่วมเล่น 2 เพลงสุดท้ายร่วมกัน
อัลบั้ม Pray (พ.ศ. 2564–2565)
ในวันที่ 8 เมษายน พ.ศ. 2564 วงได้ปล่อยเพลงที่มีชื่อว่า "ตำรับยา" ซึ่งเป็นซิงเกิลแรกจากอัลบั้มใหม่ แต่หลังจากนั้นวงได้พักการปล่อยเพลง เนื่องจากวิกฤตของโควิด-19 ที่กลับมาระบาดหนักอีกครั้ง
จนวันที่ 14 ธันวาคม พ.ศ. 2564 วงได้กลับมาปล่อยซิงเกิลที่สองที่มีชื่อว่า "ล้างแค้น"
ในวันที่ 15 มีนาคม พ.ศ. 2565 วงได้ปล่อยซิงเกิลที่สามที่มีชื่อว่า "ถูกเวลา"
ในวันที่ 19 เมษายน พ.ศ. 2565 วงได้ปล่อยซิงเกิลที่สี่ที่มีชื่อว่า "พร้อมยอมตาย"
ในวันที่ 24 พฤษภาคม พ.ศ. 2565 วงได้ปล่อยซิงเกิลที่ห้าที่มีชื่อว่า "ปริศนา"
และในวันที่ 18 มิถุนายน พ.ศ. 2565 วงได้วางแผงอัลบั้มชุดที่ 4 โดยมีชื่อว่า PRAY โดยมีทั้งหมด 10 เพลง จำหน่ายในรูปแบบ ซีดี, ดิจิทัลดาวน์โหลด, ตลับเทป , แผ่นเสียง และในวันเดียวกัน วงได้มีคอนเสิร์ตเปิดอัลบั้มโดยใช้ชื่อว่า The Yers "PRAY" Album Launch Concert
ในวันที่ 3 สิงหาคม พ.ศ. 2565 วงได้ปล่อยซิงเกิลที่หกที่มีชื่อว่า "แสดงความเสียใจ"
ในวันที่ 5 ตุลาคม พ.ศ. 2565 วงได้ปล่อยซิงเกิลที่เจ็ดที่มีชื่อว่า "มีเพียงคนที่รักกันเท่านั้น"
ยุบวง (พ.ศ. 2566)
ในวันที่ 17 พฤษภาคม พ.ศ. 2566 วงได้ออกประกาศยุบวงด้วยเหตุผลส่วนตัวของสมาชิกทั้ง 4 คน โดยยังคงรับงานแสดงคอนเสิร์ตต่อไปถึงวันที่ 31 ธันวาคม และจะมีอีพีอัลบั้มชุดสุดท้าย โดยมีชื่อว่า PYNT ซึ่งเป็นอีพีอัลบั้มที่บันทึกเสียงพร้อมกับอัลบั้ม PRAY ที่ผ่านมา และยังไม่ได้วางจำหน่าย โดยมีกำหนดวางจำหน่ายในช่วงกลางปี พ.ศ. 2566
หาดยูทาห์
ยูทาห์ เป็นที่รู้จักกันดีคือ หาดยูทาห์ เป็นรหัสนามสำหรับหนึ่งในห้าส่วนของฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 (ดีเดย์) ในช่วงสงครามโลกครั้งที่สอง สุดทางด้านตะวันตกของทั้งห้าส่วนรหัสนามของการยกพลขึ้นบกชายหาดนอร์ม็องดี ยูทาห์อยู่บนคาบสมุทรโคเทนติน ทางตะวันตกของปากทางแม่น้ำ Douve และ Vire การยกพลสะเทิ้นน้ำสะเทิ้นบกที่ยูทาห์ได้ทำหน้าที่โดยกองกำลังทหารแห่งกองทัพสหรัฐ ด้วยการขนส่งทางทะเล การระดมยิงปินใหญ่ของกองเรือที่ดำเนินการโดยกองทัพเรือสหรัฐและหน่วยป้องกันชายฝั่ง เช่นเดียวกับส่วนหนึ่งจากกองทัพเรืออังกฤษ ดัตช์ และฝ่ายสัมพันธมิตรอื่นๆ
วัตถุประสงค์ที่ยูทาห์เป็นการรักษาหัวหาดบนคาบสมุทรโคเทนติน ที่ตั้งเป็นท่าเรือที่สำคัญในแชร์บัวก์ การจู่โจมสะเทิ้นน้ำสะเทิ้นบก ส่วนใหญ่โดยกองพลทหารราบที่ 4 แห่งสหรัฐและกองพันรถถังที่ 7 ได้รับการสนับสนุนโดยการโดดร่มลงสู่พื้นโดยกองพลทหารโดดร่มที่ 82 และ ที่ 101 ความมุ่งหมายที่จะปิดล้อมคาบสมุทรโคเทนตินอย่างรวดเร็ว ป้องกันไม่ให้เยอรมันมาเสริมกำลังที่แชร์บัวก์ และเข้ายึดท่าเรือให้เร็วที่สุดเท่าที่เป็นไปได้ ยูทาห์พร้อมกับสวอร์ดบนปีกตะวันออก ได้ถูกเพิ่มเข้าไปในแผนการรุกรานในเดือนธันวาคม ค.ศ. 1943 การเปลี่ยนแปลงครั้งนี้เป็นสองเท่าของการรุกรานและความจำเป็นที่ต้องล่าช้านานเป็นเดือนเพื่อเพิ่มเรือยกพลขึ้นบกและคนที่สามารถจะรวบรวมได้ในอังกฤษ กองกำลังฝ่ายสัมพันธมิตรได้เข้าโจมตียูทาห์ต้องเผชิญกับสองกองพันของกรมทหารแกรนาเดียร์ที่ 919 ส่วนหนึ่งของกองพลทหารราบสตาติกที่ 709 ในขณะที่การปรับปรุงป้อมปราการได้รับการอนุมัติโดยภายใต้การนำโดยจอมพล แอร์วิน รอมเมิล ได้เริ่มต้นในเดือนตุลาคม ค.ศ. 1943 กองกำลังทหารที่ได้รับมอบหมายให้ทำการปกป้องพื้นที่บริเวณนั้นส่วนใหญ่เป็นทหารเกณฑ์ที่ไม่ใช่ชาวเยอรมัน